สปส.มอบเงินช่วยทายาท ผู้เสียชีวิต-บาดเจ็บ ชิงทองลพบุรี
วันนี้ (21 ม.ค.2563) ผู้สื่อข่าวรายงานว่า จากเหตุการณ์ชิงทรัพย์ร้านทองในห้างชื่อดัง จ.ลพบุรี เมื่อวันที่ 9 ม.ค.2563 เวลา 20.30 น. ทำให้มีผู้เสียชีวิต 3 คน และผู้บาดเจ็บ 4 คน โดย ม.ร.ว.จัตุมงคล โสณกุล รัฐมนตรีว่าการกระทรวงแรงงาน ได้มอบหมายให้ นายจักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน และนายทศพล กฤตวงศ์วิมาน เลขาธิการสำนักงานประกันสังคม ได้มอบหมายให้ นางสุชาดา ชี้เจริญ ผู้ตรวจราชการกรม และ น.ส.สุชาดา เจตนาวณิชย์ ประกันสังคมจังหวัดลพบุรี มอบเงินช่วยเหลือทายาทของผู้เสียชีวิต และผู้ได้รับบาดเจ็บ ซึ่งเป็นลูกจ้าง ผู้ประกันตน จากเหตุการณ์ดังนี้ผู้เสียชีวิต จำนวน 2 คน ดังนี้1. น.ส.ธิดารัตน์ ทองทิพย์ อายุ 31 ปี พนักงาน บริษัท ออโรร่า ดีไซน์ จำกัด เสียชีวิตเนื่องจากการทำงาน ทายาทมีสิทธิได้รับเงินกรณีเสียชีวิตจากกองทุนเงินทดแทน ดังนี้ ค่าทำศพ จำนวน 33600 บาท เงินค่าทดแทนรายเดือนกรณีเสียชีวิต เดือนละ 7700 บาท จำนวน 924000 บาท เงินบำเหน็จชราภาพ จำนวน 34574.19 บาท (ยังไม่รวมดอกผล) รวมเป็นเงินทั้งสิ้น 992174.19 บาท 2.นายธีระฉัตร นิ่มมา อายุ 33 ปี พนักงาน บริษัท รักษาความปลอดภัย เอส พี วี จำกัด เสียชีวิตเนื่องจากการทำงาน ทายาทมีสิทธิได้รับเงินกรณีเสียชีวิตจากกองทุนเงินทดแทน ดังนี้ ค่าทำศพ จำนวน 33600 บาท เงินค่าทดแทนรายเดือนกรณีเสียชีวิต เดือนละ 5915 บาท จำนวน 709800 บาท เงินบำเหน็จชราภาพ จำนวน 51953.41 บาท (ยังไม่รวมดอกผล) รวมเป็นเงินทั้งสิ้น 795353.41 บาทผู้ได้รับบาดเจ็บ จำนวน 2 คน ดังนี้1. น.ส.สภาวดี ชุมสนิท อายุ 44 ปี พนักงาน บริษัท รักษาความปลอดภัย เอส พี วี จำกัด อาการบาดเจ็บ ถูกยิงที่ท้องและแขนข้างซ้าย พักรักษาที่โรงพยาบาล2. นายประเสริฐ คงลี อายุ 22 ปี พนักงาน บริษัท รักษาความปลอดภัยชุบศร จำกัด อาการบาดเจ็บ ถูกยิงที่หน้าอกมีเลือดออกในปอด พักรักษาตัวที่โรงพยาบาลดูแลให้ทายาทได้รับสิทธิประโยชน์ครบถ้วนทั้งนี้ นายจักษ์ พันธ์ชูเพชร ที่ปรึกษารัฐมนตรีว่าการกระทรวงแรงงงาน กำชับให้สำนักงานประกันสังคม ดูแลทายาทผู้ประกันตนที่เสียชีวิต และผู้ได้รับบาดเจ็บจากเหตุการณ์ดังกล่าว ให้ได้รับสิทธิประโยชน์อย่างครบถ้วน โดย น.ส.สุชาดา เจตนาวณิชย์ ประกันสังคมจังหวัดลพบุรี ได้ดูแลผู้ประกันตนที่ได้รับบาดเจ็บจากเหตุการณ์ดังกล่าวที่เข้ารับการรักษาในโรงพยาบาล พร้อมแนะนำการเบิกสิทธิประโยชน์กรณีเสียชีวิตแก่ทายาทเรียบร้อยแล้ว
ประกันสังคมมอบเงินช่วยเหลือทายาทลูกจ้าง ผู้ประกันตน ซึ่งเสียชีวิตและบาดเจ็บจากเหตุการณ์ชิงทรัพย์ร้านทองในห้างชื่อดัง จ.ลพบุรี 
กราดยิงปล้นร้านทอง,ลพบุรี,กราดยิงชิงทอง,ประกันสังคม